หนูเป็นกรดไหลย้อนคะเป็นมานานพอสมควร เมื่ออาทิตย์ก่อนแน่นท้องมากคะแต่ตอนนี้ดีขึ้นแล้วคะ แล้วรู้สึกว่าในคอเหมือนมันบวมข้างในแต่ดูภายนอกก็ปกติดีคะ แต่ตรงใต้คางมันมีก้อนเล็กๆน่าจะใหญ่กว่าเม็ดถั่วนิดนึงกดไม่เจ็บไม่ปวดปกติคะ สองวันมานี้มันรู้สึกเจ็บจี๊ดในท้องแล้วมีอาการใจสั่นเหมือนจะหน้ามืดร่วมด้วยคะเป็นอย่างนี้สัก 5-10 นาทีก็หายไปคะ เหมือนจะตายเลยคะ กลัวว่าจะเป็นโรคมะเร็งกระเพาะหรือโรคอะไรสักอย่างรบกวนขอคำปรึกษาด้วยน่ะคะ
สวัสดีค่ะ อาการดังกล่าวมา ยังไม่ได้จำเพาะเจาะจงกับโรคใดๆค่ะอาการเจ็บจี๊ดในท้องและใจสั่นหน้ามืด อาจเป็นอาการที่เกิดขึ้นขณะมีกรดไหลย้อนที่กำเริบได้เช่นกัน หรือสาเหตุอื่นๆเช่น ความผิดปกติของลำไส้ มีลำไส้อักเสบ กล้ามเนื้อหน้าท้องอักเสบเป็นต้นการดูแลตัวเองตอนนี้ เน้นที่การปรับพฤติกรรมร่วมกับรับประทานยาลดกรดในกระเพาะร่วมด้วยค่ะ การดูแลตัวเองเบื้องต้น ควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหารอาการที่ควรไปพบแพทย์เช่น หลังปรับพฤติกรรมและรับประทานยาลดกรดแล้วอาการไม่ทุเลา ร่วมกับมีถ่ายดำ อาเจียนเป็นเลือด ถ่ายเป็นเลือด ปวดแน่นท้องมาก น้ำหนักลด รับประทานอาหารได้น้อยลง กลืนลำบากมากขึ้นเรื่อยๆ ซึ่งเป็นสัญญาณว่าอาจมีเนื้องอกหรือเนื้อร้ายในกระเพาะอาหารหรือหลอดอาหารได้